यूपी पुलिस को बड़ी सफलता! साढ़े पांच लाख का इनामी डकैत गौरी ढेर, करता था खतरनाक हथियारों का इस्तेमाल
उत्तर प्रदेश पुलिस स्पेशल टास्क फोर्स ने मुठभेड़ के बाद घटनास्थल से एक AK-47, एक पुरानी कलाश्निकोव सेमी-ऑटोमैटिक राइफल (Kalashnikov semi-automatic rifle) और एक बारह बोर की गन बरामद की है।
चित्रकूट. उत्तर प्रदेश पुलिस को बड़ी सफलता मिली है। यूपी पुलिस स्पेशल टास्क फोर्स (UP STF) ने शनिवार सुबह चित्रकूट में एक एनकाउंटर में 5.5 लाख के इनामी डकैत गोरी यादव को मार गिराया। डकैत गौरी यादव पर 5 लाख के इनाम की घोषणा उत्तर प्रदेश में की गई थी जबकि 50 हजार रुपये के इनाम की घोषणा मध्य प्रदेश सरकार द्वारा की गई थी।पुलिस सूत्रों से मिली जानकारी के मुताबिक, डकैत गौरी और यूपी पुलिस एसटीएफ के बीच एनकाउंटर सुबह साढ़े तीन और चार बजे की बीच हुआ। ये एनकाउंटर चित्रकूट के बहिलपुरवा थाना क्षेत्र के माधा इलाके में हुआ। इस दौरान दोनों पक्षों के बीच हुए एनकाउंटर में  कई राउंड गोलीबारी हुआ लेकिन अंत में यूपी पुलिस एसटीएफ ने डकैत गौरी को मारे गिराने में सफलता पाई।आपको बता दें कि उत्तर प्रदेश पुलिस स्पेशल टास्क फोर्स ने मुठभेड़ के बाद घटनास्थल से एक AK-47, एक पुरानी कलाश्निकोव सेमी-ऑटोमैटिक राइफल (Kalashnikov semi-automatic rifle) और एक बारह बोर की गन बरामद की है। इसके अलावा यूपी एसटीएफ को घटना स्थल से दो देशी हथियारों समेत सैकड़ों की संख्या में गोलियां बरामद की हैं।